cyanic-selkie/wikianc huggingface dataset:
Γεωγραφία της Αρμενίας
Κλίμα
Γενικά οι θερμοκρασίες στην Αρμενία εξαρτώνται από το υψόμετρο. Τα όρη της Αρμενίας μπλοκάρουν τις μετριαστικές επιρροές της Μεσογείου και της Μαύρης Θάλασσας, δημιουργώντας μεγάλες εποχικές μεταβολές με ψυχρούς χειμώνες και θερμά καλοκαίρια. Στο Αρμενικό Οροπέδιο, η μέση θερμοκρασία φτάνει από τους 0 °C μέχρι τους −15 °C, ενώ η μέση θερινή θερμοκρασία ξεκινά από τους 15 °C και φτάνει μέχρι και τους 30 °C. Η Αρμενία δεν λαμβάνει πολύ βροχόπτωση. Στα κατώτερα τμήματα της κοιλάδας του Άραξου (Αράς) η ετήσια βροχόπτωση φτάνει τα 250 χιλιοστόμετρα, ενώ στα υψηλότερα υψόμετρα φτάνει μέχρι και τα 800 χιλιοστόμετρα. Παρά τη σκληρότητα του χειμώνα στις περισσότερες περιοχές (έχουν καταγραφεί θερμοκρασίες που φτάνουν τους -40 °C και ακόμη παρακάτω στο Σιράκ), η γονιμότητα του ηφαιστειακού εδάφους έκανε την Αρμενία ένα από τους πρώτους χώρους γεωργικής δραστηριότητας του κόσμου.
Έκταση και όρια
Περιοχή:συνολικά: 29.743 τ.χλμ.
στεριά: 28.203 τ.χλμ.
υδάτινες επιφάνειες: 1.540 τ.χλμ.
Σύγκριση της έκτασης της Αρμενίας
Χερσαία σύνορα:συνολικά: 1.570 χλμ.
Η Αρμενία έχει 566 χιλιόμετρα σύνορου με το Αζερμπαϊτζάν και τη Δημοκρατία του Αρτσάχ και άλλα 221 χιλιόμετρα συνόρου με το Ναχιτσεβάν, αζέρικο θύλακα, 219 χιλιόμετρα συνόρου με τη Γεωργία, 44 χιλιόμετρα συνόρου με το Ιράν και 311 χιλιόμετρα συνόρου με τη Τουρκία.
Ακτογραμμή:
0 χιλιόμετρα (μεσόγειο κράτος)
Υψομετρικά άκρα:χαμηλότερο σημείο: 375 μέτρα υψηλότερο σημείο: Όρος Αραγκάτς - 4.090 μέτρα
Ακραία σημεία της Αρμενίας:Βόρεια: Ταβούς (41.28333°N, 45°W)Νότια: Σιουνίκ (38.81667°N, 46.16667°W)Δυτικά: Σιράκ (41.08333°N, 43.45°W)Ανατολικά: Σιουνίκ (39.21667°N, 46.61667°W)
Πόροι και χρήση γης
Φυσικοί πόροι: κοιτάσματα χρυσού, χαλκού, μολυβδαινίου, ψευδάργυρου, βωξίτη
Χρήση γης:καλλιεργήσιμη ''γη: 4.456 τ.χλμ. 15.8%μόνιμες καλλιέργειες: 1.9%μόνιμοι βοσκότοποι: 4.2%'δάσος (2018): 11.2%'άλλες χρήσεις:'' 31.2% (2011)
Αρδευόμενες εκτάσεις: 2.084 τ.χλμ. (2018)
Συνολική έκταση των ανανεώσιμων υδατικών πόρων:
7.77 κυβικά μέτρα. Η Αρμενία θεωρείται μεγάλος προμηθευτής νερού στην λεκάνη της Κασπίας. Ως αποτέλεσμα, η χώρα στερείται το νερό, ειδικά το καλοκαίρι, όταν ο ρυθμός εξάτμισης υπερβαίνει το ποσό των βροχοπτώσεων. Αυτός είναι ο κύριος λόγος για τον οποίο από την αρχαιότητα οι κάτοικοι έχουν χτίσει κανάλια άρδευσης και ταμιευτήρες νερού στην Αρμενία. Η Λίμνη Σεβάν περιέχει τη μεγαλύτερη ποσότητα νερού της χώρας.
Απόσυρση γλυκού νερού (οικιακή/βιομηχανική/αγροτική):συνολικά: 2.86 κυβικά χιλιόμετρα ανά έτος (40%/6%/54%)κατά κεφαλήν: 929.7 κυβικά μέτρα ανά έτος (2010)
Αιολική Σχολή
Ο όρος Αιολική Σχολή αναφέρεται στους λογοτέχνες που κατάγονται από τη Μικρά Ασία και έχουν ως κοινό βίωμα τον ξεριζωμό του ελληνικού πληθυσμού της Μικράς Ασίας το 1922.
Κυριότεροι εκπρόσωποι είναι:
Κατηγορία:Νεοελληνική λογοτεχνία
Τριμεταζιδίνη
Η τριμεταζιδίνη, γνωστή με την εμπορική ονομασία Vastarel, είναι φάρμακο για τη στηθάγχη. Η τριμεταζιδίνη περιγράφεται ως ο πρώτος κυτταροπροστατευτικός αντι-ισχαιμικός παράγοντας που αναπτύχθηκε και κυκλοφόρησε στην αγορά από την Laboratoires Servier (Γαλλία). Η τριμεταζιδίνη είναι αντι-ισχαιμικός (αντι στηθαγχικός) μεταβολικός παράγοντας της κατηγορίας αναστολέων οξείδωσης λιπαρών οξέων, που σημαίνει ότι βελτιώνει τη χρήση γλυκόζης του μυοκαρδίου μέσω της αναστολής του μεταβολισμού των λιπαρών οξέων. Εγκρίθηκε για ιατρική χρήση στη Γαλλία το 1978.
Ιατρικές χρήσεις
Η τριμεταζιδίνη συνήθως συνταγογραφείται ως μακροχρόνια θεραπεία της στηθάγχης και σε ορισμένες χώρες (συμπεριλαμβανομένης της Γαλλίας) για εμβοές και ζάλη. Λαμβάνεται δύο φορές την ημέρα. Το 2012 ο Ευρωπαϊκός Οργανισμός Φαρμάκων (EMA) ολοκλήρωσε μια ανασκόπηση των οφελών και των κινδύνων της τριμεταζιδίνης και συνέστησε τον περιορισμό της χρήσης φαρμάκων που περιέχουν τριμεταζιδίνη ως πρόσθετη θεραπεία της στηθάγχης σε περίπτωση ανεπαρκούς ελέγχου ή δυσανεξίας σε αντιστηθαγχικές θεραπείες πρώτης γραμμής.
Ελεγχόμενες μελέτες σε ασθενείς με στηθάγχη έχουν δείξει ότι η τριμεταζιδίνη αυξάνει το αποθεματικό της στεφανιαίας ροής, καθυστερώντας έτσι την έναρξη της ισχαιμίας που σχετίζεται με την άσκηση, περιορίζει τις γρήγορες μεταβολές της αρτηριακής πίεσης χωρίς σημαντικές διακυμάνσεις στον καρδιακό ρυθμό, μειώνει σημαντικά τη συχνότητα των κρίσεων στηθάγχης και οδηγεί σε σημαντική μείωση στη χρήση νιτρικών αλάτων.
Βελτιώνει τη λειτουργία της αριστερής κοιλίας σε διαβητικούς ασθενείς με στεφανιαία νόσο. Πρόσφατα, έχει αποδειχθεί ότι είναι αποτελεσματικό σε ασθενείς με καρδιακή ανεπάρκεια διαφορετικής αιτιολογίας.
Άλλες φαρμακευτικές χρήσεις
Η τριμεταζιδίνη βρίσκεται στον κατάλογο απαγορευμένων ουσιών στον στίβο από τον Παγκόσμιο Οργανισμό Αντιντόπινγκ. Το 2014, ο Κινέζος Ολυμπιονίκης κολυμβητής Σουν Γιανγκ βρέθηκε θετικός στην τριμεταζιδίνη, η οποία είχε πρόσφατα απαγορευτεί τέσσερις μήνες νωρίτερα και είχε χαρακτηριστεί ως απαγορευμένο διεγερτικό εκείνη την εποχή από τον Παγκόσμιο Οργανισμό Αντιντόπινγκ (WADA). Κατά συνέπεια, ο Σουν απομακρύνθηκε από την Κινεζική Κολυμβητική Ένωση για 3 μήνες. Τον Ιανουάριο του 2015, ο WADA αναταξινόμησε και υποβάθμισε την τριμεταζιδίνη από «διεγερτικό» σε «ρυθμιστή του καρδιακού μεταβολισμού»
Παρενέργειες
Η τριμεταζιδίνη έχει αντιμετωπιστεί ως φάρμακο με καλό προφίλ ασφάλειας και ανεκτικότητας. Αλληλεπιδρά με αναστολείς μονοαμινοξειδάσης.
Υπάρχουν ελάχιστες πληροφορίες σχετικά με την επίδραση της τριμεταζιδίνης στη θνησιμότητα, στα καρδιαγγειακά συμβάματα ή στην ποιότητα ζωής. Μακροχρόνιες τυχαιοποιημένες ελεγχόμενες δοκιμές που συγκρίνουν την τριμεταζιδίνη έναντι των τυπικών αντιστηθαγχικών παραγόντων, χρησιμοποιώντας κλινικά σημαντικά αποτελέσματα θα ήταν δικαιολογημένες. Πρόσφατα, μια διεθνής πολυκεντρική αναδρομική μελέτη κοόρτης έδειξε πράγματι ότι σε ασθενείς με καρδιακή ανεπάρκεια διαφορετικής αιτιολογίας, η προσθήκη τριμεταζιδίνης στη συμβατική βέλτιστη θεραπεία μπορεί να βελτιώσει τη θνησιμότητα και τη νοσηρότητα.
Ο EMA συνιστά οι γιατροί να μην συνταγογραφούν πλέον τριμεταζιδίνη για τη θεραπεία ασθενών με εμβοές, ίλιγγο ή διαταραχές στην όραση. Η πρόσφατη αξιολόγηση του EMA αποκάλυψε επίσης σπάνιες περιπτώσεις (3,6/1 000 000 έτη ασθενών) παρκινσονικών (ή εξωπυραμιδικών) συμπτωμάτων όπως τρόμος, ακαμψία, ακινησία, υπερτονία, αστάθεια στη βάδιση, σύνδρομο ανήσυχων ποδιών, άλλες σχετικές κινητικές διαταραχές. Στην πλειονότητά τους, οι ασθενείς ανάρρωσαν εντός 4 μηνών από τη διακοπή της θεραπείας, επομένως, οι γιατροί συνιστώνται να μην συνταγογραφούν το φάρμακο ούτε σε ασθενείς με νόσο Πάρκινσον, παρκινονικά συμπτώματα, τρόμο, σύνδρομο ανήσυχων ποδιών ή άλλες σχετικές κινητικές διαταραχές, ούτε σε ασθενείς με σοβαρή νεφρική δυσλειτουργία.
Μηχανισμός δράσης
Η τριμεταζιδίνη αναστέλλει τη βήτα-οξείδωση των λιπαρών οξέων αναστέλλοντας τη θειολάση μακράς αλυσίδας 3-κετοακυλο-CoA, η οποία ενισχύει την οξείδωση της γλυκόζης. Σε ένα ισχαιμικό κύτταρο, η ενέργεια που λαμβάνεται κατά την οξείδωση της γλυκόζης απαιτεί λιγότερη κατανάλωση οξυγόνου από ό,τι στη διαδικασία βήτα-οξείδωσης. Η ενίσχυση της οξείδωσης της γλυκόζης βελτιστοποιεί τις διεργασίες της κυτταρικής ενέργειας, διατηρώντας έτσι τον σωστό ενεργειακό μεταβολισμό κατά τη διάρκεια της ισχαιμίας. Διατηρώντας τον ενεργειακό μεταβολισμό σε κύτταρα που εκτίθενται σε υποξία ή ισχαιμία, η τριμεταζιδίνη αποτρέπει τη μείωση των ενδοκυτταρικών επιπέδων ATP, διασφαλίζοντας έτσι την καλή λειτουργία των ιοντικών αντλιών και τη διαμεμβρανική ροή νατρίου-καλίου ενώ διατηρεί την κυτταρική ομοιόσταση.
Διομήδης Φωτιάδης
Ο Διομήδης Φωτιάδης είναι Κύπριος σκηνοθέτης.
Βιογραφία
Στην Κύπρο, κατά διάφορες περιόδους, σκηνοθέτησε τα έργα «Ιδιωτικές ζωές» του Νόελ Κάουαρντ, «Ένας ιππότης για τη Βασούλα» του Κώστα Πρετεντέρη, «Ένας υπερφυσικός μπεμπές» του Ότο Σβαρτς, «Αγάπη μου Ουάουα» του Φρανσουά Καμπό, «No room for love» του Άντονι Μάριοτ «Ξύπνα Βασίλη» του Δημήτρη Ψαθά κ.λπ.
Στην Ελλάδα, από το 1990 εργάστηκε ως καθηγητής δραματικής τέχνης και εξέδωσε το βιβλίο «Η Εξάσκηση του Ηθοποιού». Το 1992 ίδρυσε στην Αθήνα την «Ανωτέρα Σχολή Δραματικής Τέχνης Διομήδη Φωτιάδη», ενώ παράλληλα, κατά περιόδους σκηνοθέτησε θεατρικές παραστάσεις εντός και εκτός σχολής μεταξύ άλλων: «Με συγχωρείς πρωθυπουργέ» του Έντουαρντ Τέιλορ, «Το νησί της Αφροδίτης» του Αλέξη Πάρνη και «Τι σημασία έχει να είναι κανείς σοβαρός» του Όσκαρ Ουάιλντ. Επίσης ασχολήθηκε με τη μετάφραση αγγλικών έργων στα Ελληνικά. Η μεγάλη του αγάπη ήταν η διδασκαλία της τέχνης του θεάτρου στην οποία αφοσιώθηκε ολοκληρωτικά ως το τέλος του βίου του (Φεβρουάριο του 2007), προσπαθώντας να εμφυσήσει στους μαθητές του την πίστη, το ήθος και την προσπάθεια για την επίτευξη των στόχων τους. Ο Διομήδης Φωτιάδης άφησε πίσω του μια μεγάλη και σοβαρή πορεία στη θεατρική εκπαίδευση που συνεχίζεται ως ξεχωριστή παρακαταθήκη για τις νεότερες γενιές μέσα από τις τάξεις της σχολής του.
Κατηγορία:Έλληνες σκηνοθέτες θεάτρου Κατηγορία:Κύπριοι σκηνοθέτες
Νίκος Ράμμος
Ο Νίκος Ράμμος ήταν Έλληνας ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης στα τέλη της δεκαετίας του '30 μέχρι και την χρονιά που κατέκτησε τον τίτλο του πρωταθλητή Ελλάδος το 1946.
Καριέρα
Ο Ράμμος αγωνιζόταν στην θέση του αμυντικού και, περιστασιακά, του μέσου, πραγματοποιώντας τις πρώτες του εμφανίσεις την σεζόν 1936-37 ως αλλαγή του Μιχάλη Κολωνιάρη. Τον Απρίλιο του 1937, οι "κίτρινοι" περιόδευσαν στην Συρία και την Παλαιστίνη, όπου σε πέντε φιλικούς αγώνες πέτυχαν τέσσερις νίκες και μία ισοπαλία. Ο Ράμμος άνοιξε το σκορ στη νίκη της ομάδας του κατά της Χάποελ Τελ Αβίβ στις 3 Απριλίου 1937.
Το 1938-39, ο Άρης κατετάγη δεύτερος στον βόρειο όμιλο του πρωταθλήματος, με τον Ράμμο να αγωνίζεται ως αλλαγή του Τάκη Νικολαΐδη. Επίσης, σκόραρε στη νίκη επί του Απόλλωνα Αθηνών με 3-1 για το κύπελλο Χριστουγέννων του 1938, με τον Άρη να κερδίζει τον ΠΑΟΚ την επομένη με 2-0, κατακτώντας το τρόπαιο.
Την σεζόν 1939-40, αγωνίστηκε ως βασικός, στους περισσότερους αγώνες των "κίτρινων", συμμετέχοντας στους ημιτελικούς του κυπέλλου Ελλάδας εναντίον της ΑΕΚ, όπως και στον τελικό στις 2 Ιουνίου 1940, όπου ο Άρης ηττήθηκε από τον Παναθηναϊκό με 3-1.
Μεταπολεμικά, ο Ράμμος συνέχισε την παρουσία του στην ομάδα, αναφερόμενος στους πρωταθλητές Ελλάδος του 1946, χωρίς όμως να συμμετάσχει σε κάποιο από τα τέσσερα ματς της τελικής φάσης.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Αμυντικοί ποδοσφαιριστές
Σαντρ
Ο γ Κύκνου προβάλλεται σε μία περιοχή του ουρανού με φωτεινά και σκοτεινά νεφελώματα, όπως το διάχυτο νεφέλωμα εκπομπής IC 1318, που είναι γνωστό και ως περιοχή Σαντρ.
Χαρακτηριστικά
thumb|left|285px|Εικόνα του Erik Larsen που δείχνει το νεφέλωμα IC 1318 και τις γειτονικές περιοχές με τον Σαντρ στο κέντρο. Ο Σαντρ φαίνεται ως το δεύτερο φωτεινότερο άστρο σε ολόκληρο τον αστερισμό Κύκνο, με φαινόμενο μέγεθος 2,23. Μετρήσεις της παραλλάξεώς του δίνουν μία προσεγγιστική εκτίμηση για την απόστασή του από εμάς 1.800 έτη φωτός (560 παρσέκ), με σφάλμα ±15%. Ο Σαντρ έχει εξελιχθεί εξαιτίας της σχετικώς μεγάλης ηλικίας του, έχοντας φθάσει το στάδιο του υπεργίγαντα. Από το 1943, το φάσμα του έχει χρησιμοποιηθεί ως ένα από τα σταθερά φάσματα αναφοράς με βάση τα οποία ταξινομούνται φασματικά οι άλλοι αστέρες.
Σε σχέση με τον `Ηλιο ο γ Κύκνου έχει 150 φορές μεγαλύτερη διάμετρο και 12 φορές μεγαλύτερη μάζα. Εκπέμπει πάνω από 33.000 φορές την ενέργεια που ακτινοβολεί ο `Ηλιος στον ίδιο χρόνο, καθώς η ενεργός θερμοκρασία του είναι 6100 K. Η θερμοκρασία αυτή προσδίδει στον αστέρα τη χαρακτηριστική λευκή-κιτρινόλευκη απόχρωση ενός αστέρα τύπου F. Αστέρες με τόσο μεγάλη μάζα όσο ο γ Κύκνου καταναλώνουν τα ενεργειακά τους αποθέματα πολύ ταχύτερα από ό,τι ο `Ηλιος και για τον λόγο αυτό ο Σαντρ βρίσκεται ήδη κοντά στο τέλος της ζωής του παρότι η ηλικία του εκτιμάται σε περίπου 12 εκατομμύρια έτη, 380 φορές μικρότερη από αυτή του Ηλίου.
Το φάσμα του γ Κύκνου δείχνει ορισμένα ασυνήθιστα δυναμικά χαρακτηριστικά, όπως μεταβολές στην ακτινική ταχύτητα μέχρι και 2 χιλιόμετρα ανά δευτερόλεπτο, οι οποίες σημειώνονται σε χρονικές κλίμακες της τάξεως των 100 ημερών ή περισσότερο. Πράγματι, στο διάγραμμα Hertzsprung–Russell ο γ Κύκνου βρίσκεται κοντά στη λωρίδα αστάθειας και το φάσμα του μοιάζει πολύ με εκείνο ενός κηφείδη.
Εξωτερικοί σύνδεσμοι
Σαντρ Σαντρ Κατηγορία:Αντικείμενα Bayer
Αϊζόνε
Το Αϊζόνε (ιταλικά: Aisone) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Ατσέλιο
Το Ατσέλιο (ιταλικά: Acceglio) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Πηγές Μαγνησίας
Οι Πηγές είναι μικρό χωριό της Θεσσαλίας στο Πήλιο και την Περιφερειακή Ενότητα Μαγνησίας, το οποίο βρίσκεται στο νότιο τμήμα της χερσονήσου. Απέχει περίπου 51 χλμ. ΝΑ. από τον Βόλο και περίπου 10 χλμ. Ν. από την Αργαλαστή (έδρα του δήμου). Είναι κτισμένος ανατολικά και δίπλα στη Μηλίνα προς τα παράλια του Παγασητικού κόλπου σε υψόμετρο 36 μέτρα. Η παλιά του ονομασία είναι Άγιος Γεώργιος και έτσι αναφέρεται επίσημα ως ξεχωριστός οικισμός το 1961 να απογράφεται στην τότε κοινότητα Μηλίνης. Σύμφωνα με το πρόγραμμα Καλλικράτης ανήκει στην κοινότητα Μηλίνης που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 29 κάτοικοι.
Παραπομπές
Κατηγορία:Χωριά του νομού Μαγνησίας Κατηγορία:Δήμος Νοτίου Πηλίου
Εμίλ Φισιέ
Ο Εμίλ Φισιέ (15 Φεβρουαρίου 1868 - Άγνωστο) ήταν Γάλλος τοξοβόλος. Συμμετείχε στην 2η Θερινή Ολυμπιάδα στο Παρίσι και κέρδισε ένα μετάλλιο στη χρυσή χορδή στόχου 50 μέτρων, ένα αγώνισμα της τοξοβολίας.
Στους Θερινούς Ολυμπιακούς Αγώνες 1908 συμμετείχε στο ηπειρωτικό στυλ της τοξοβολίας και πήρε την 13η θέση.
Παραπομπές
Κατηγορία:Αθλητές της τοξοβολίας Κατηγορία:Τοξοβόλοι στους Θερινούς Ολυμπιακούς Αγώνες 1900 Κατηγορία:Τοξοβόλοι στους Θερινούς Ολυμπιακούς Αγώνες 1908
Συλλογή ούρων
Η σωστή συλλογή των ούρων είναι μια απαραίτητη διαδικασία για την ανάλυσή τους προκειμένου να τεθεί η διάγνωση ποικίλων παθήσεων διαφόρων συστημάτων του οργανισμού όπως του ουροποιητικού συστήματος. Η συλλογή τους με σαφείς κανόνες είναι απαραίτητη για τη γενική εξέταση ούρων, για την καλλιέργεια ούρων και τον ποσοτικό προσδιορισμό διαφόρων μεταβολιτών σε αυτά.
Τα πρώτα πρωινά ούρα
Τα πρώτα πρωινά ούρα είναι το καταλληλότερο δείγμα για τη γενική εξέταση ούρων. Είναι απαραίτητο όμως κατά τη συλλογή να τηρούνται προϋποθέσεις σωστής συλλογής και συντήρησης.
Συγκεκριμένα:
Πρώτα πρωινά ούρα μέσου ρεύματος
Το δείγμα αυτό είναι κατάλληλο για καλλιέργεια ούρων και γι’αυτό απαιτείται ιδιαίτερη προσοχή κατά τη συλλογή του. thumb|420px|Ουροδοχεία
Ούρα 24ώρου
Πρόκειται για την συλλογή ούρων κατά την διάρκεια του 24ώρου. Η διαδικασία συλλογής τους είναι η ακόλουθη: Αντίστοιχα συλλέγονται και τα ούρα 12ώρου τα οποία επιλέγονται όταν η συλλογή ούρων 12ώρου είναι τεχνικά δύσκολη. Εάν η ανάλυση των ούρων 24ώρου καθηστερήσει, λόγω της μεταφοράς τους σε ειδικό εργαστήριο, πρέπει να προστεθούν στη φιάλη συλλογής ειδικά συντηρητικά των ούρων πριν από την έναρξη της δοκιμασίας. Τα ούρα 24ώρου χρησιμοποιούνται για την ποσοτική μέτρηση διαφόρων ουσιών στα ούρα π.χ. ορμονών, μεταβολιτών, δεικτών οστεοπόρωσης, καρκινικών δεικτών, φαρμάκων κ.α.
Συγκεκριμένα:
Τυχαίο δείγμα ούρων
Η λήψη τυχαίων δειγμάτων ούρων είναι κατάλληλη για ποιοτικές εξετάσεις στα ούρα δηλαδή για αναλύσεις που δίνουν μόνο θετικό ή αρνητικό αποτέλεσμα χωρίς να είναι δυνατή η ποσοτική μέτρηση άρα και η σύγκριση αποτελεσμάτων. Μπορεί να χρησιμοποιηθεί:
Βιβλιογραφία
Κατηγορία:Ιατρικές εργαστηριακές εξετάσεις
Moonchild (τραγούδι, Ρόρυ Γκάλαχερ)
Το Moonchild είναι ένα τραγούδι που γράφτηκε και ηχογραφήθηκε από τον Ρόρυ Γκάλαχερ, και συμπεριλήφθηκε στον δίσκο του Calling Card, του 1976. Πρόκειται για ένα από τα πιο δημοφιλή και αντιπροσωπευτικά του τραγούδια. O δίσκος στον οποίον συμπεριλήφθηκε το τραγούδι είναι ένας από τους πιο επιτυχημένους του, φτάνοντας έως το νούμερο 32 των βρετανικών charts. Το τραγούδι επανακυκλοφόρησε και σε compilation άλμπουμ του Γκάλαχερ, όπως για παράδειγμα στον The Rory Gallagher Collection (2012). Το κομμάτι κυκλοφόρησε και ως single σε κάποιες χώρες χωρία ιδιαίτερη εισπρακτική επιτυχία.
Εξωτερικοί σύνδεσμοι
Κατηγορία:Τραγούδια του 1976 Κατηγορία:Singles του 1976 Κατηγορία:Ιρλανδικά τραγούδια
Φώτης Αρβανίτης
Ο Φώτης Αρβανίτης (17 Οκτωβρίου 1938 - 12 Ιουλίου 2016), του Νικολάου και της Ευανθίας, ήταν Έλληνας επιχειρηματίας και πολιτικός.
Βιογραφικά στοιχεία
Καταγόταν από τη Μανάγουλη Φωκίδας και ολοκλήρωσε τις γυμνασιακές του σπουδές στο Ευπάλιο. Εγκαταστάθηκε στην Αθήνα και έπειτα στην Αυστραλία, όπου έμεινε ως το 1970. Εκεί επιδόθηκε σε οικοδομικές και μεσιτικές δραστηριότητες. Στη συνέχεια επέστρεψε στην Αθήνα και εργάστηκε σε τεχνικό γραφείο, που δραστηριοποιείτο στην Αθήνα, ιδίως στα Βόρεια προάστεια, αλλά αργότερα και στη Ναύπακτο.
Εξελέγη βουλευτής στην εκλογική περιφέρεια Φωκίδας με το ΠΑΣΟΚ, του οποίου ήταν ιδρυτικό στέλεχος, στις εκλογές του Ιουνίου 1989 και επανεξελέγη τον Νοέμβριο του 1989, το 1990 και το 1993.
Απεβίωσε σε ηλικία 77 ετών τον Ιούλιο του 2016 και κηδεύτηκε από το ναό της Αγίας Φανερωμένης Μανάγουλης, στις 14 Ιουλίου. Ήταν παντρεμένος με την Αναστασία και απέκτησαν 2 κορίτσια και 2 αγόρια. Από τα παιδιά τους, η Ευανθία πέθανε πρόωρα από χρόνια ασθένεια.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Φωκίδας
Μελίντα Γκέιτς
μικρογραφία|Melinda Gates at the Gates' visit to the Oslo Opera House in June 2009. Η Μελίντα Γκέιτς (Ντάλας ΗΠΑ, 15 Αυγούστου 1964) είναι Αμερικανίδα φιλάνθρωπος και πρώην γενική διευθύντρια προϊόντων πληροφορικής στην εταιρεία Microsoft. Το 2000 συνίδρυσε το ίδρυμα Bill & Melinda Gates με τον συζυγό της Μπιλ Γκέιτς. Το ίδρυμα συγκαταλέγεται στα μεγαλύτερα ιδιωτικά ιδρύματα του κόσμου με τα περιουσιακά του στοιχεία, όπως αυτά καταγράφηκαν στον ισολογισμό του 2018, να ανέρχονται σε 47,8 δισεκατομμύρια δολάρια. Η Μελίντα Γκέιτς συγκαταλέχθηκε στη λίστα των ισχυρότερων γυναικών του κόσμου για το 2019 σύμφωνα με το περιοδικό Forbes, παίρνοντας την έκτη θέση.
Πρώτα χρόνια
Η Μελίντα Γκέιτς γεννήθηκε ως Μελίντα Ανν Φρέντς στο Ντάλας των Ηνωμένων Πολιτειών στις 15 Αυγούστου του 1964. Είναι το δεύτερο από τα τέσσερα παιδιά του Ρέιμοντ Τζόσεφ Φρέντς του νεότερου και της Ελέιν Άγκνες Άμερλαντ. Η Μελίντα έχει μία μεγαλύτερη αδερφή και δύο μικρότερους αδερφούς. Ο πατέρας της εργαζόταν ως αεροναυπηγός κατά την ενηλικίωση της ενώ η μητέρα της ασχολούνταν με τα οικιακά. Η μητέρα της Μελίντας ευχόταν να είχε η ίδια την ευκαιρία να φοιτήσει στο κολέγιο και για τον λόγο αυτό έδωσε ιδιαίτερη έμφαση στην εκπαίδευση των παιδιών της. Όπως αναφέρει η ίδια η Μελίντα «οι γονείς μας μας είπαν 'σε οποιοδήποτε κολέγιο και αν γίνετε δεκτοί εμείς θα το πληρώσουμε' ».
Η Μελίντα φοίτησε στο καθολικό σχολείο θηλέων Ursuline Academy of Dallas όπου και ανέπτυξε ένα πρώιμο ενδιαφέρον για την τεχνολογία των υπολογιστών κατά τη διάρκεια ενός μαθήματος ανωτέρων μαθηματικών. Όταν ήταν σε ηλικία 14 ετών ο πατέρας της έφερε στο σπίτι έναν Apple II, έναν από τους πρώτους ευρέως διαδεδομένους στο κοινό προσωπικούς υπολογιστές. Αυτό την ώθησε να εξερευνήσει το ενδιαφέρον της για την τεχνολογία των υπολογιστών περαιτέρω και σύντομα άρχισε να παίζει παιχνίδια στον υπολογιστή και να μαθαίνει να προγραμματίζει στην γλωσσα προγραμματισμού Basic.
Η Μελίντα αποφοίτησε με τιμές από το Ursuline Academy of Dallas το 1982. Στη συνέχεια φοίτησε στο τμήμα Επιστημών Πληροφορικής και Οικονομικών του Πανεπιστημίου του Ντιουκ από όπου και αποφοίτησε το 1986. Είναι επίσης κάτοχος μεταπτυχιακών τίτλου MBA του Fuqua School of Business.
Καριέρα
Η πρώτη δουλειά της Γκέιτς ήταν να διδάσκει μαθηματικά και προγραμματισμό σε παιδιά. Αφού ολοκλήρωσε τις σπουδές της άρχισε να εργάζεται στην εταιρία Microsoft ως υπεύθυνη Μάρκετιγκ και είχε υπό την εποπτεία της τον σχεδιασμό και την δημιουργία πολλών προϊόντων πολυμέσων συμπεριλαμβανομένων των Cinemania, Encarta, Publisher, Microsoft Bob, Money, Works (Macintosh) και του Microsoft Word. Επίσης δούλεψε πάνω στην πλατφόρμα Expedia, η οποία στις μέρες μας αποτελεί μια από τις πιο επιτυχημένες πλατφόρμες αναζήτησης τουριστικών κρατήσεων παγκοσμίως. Ωστόσο το προϊόν Microsoft Bob δεν είχε την ίδια εμπορική επιτυχία και η ίδια έχει αναφερθεί σε αυτήν της την εμπειρία ως «μια αποτυχία η οποία της δίδαξε ένα μάθημα που ποτέ δεν θα ξέχασει». Στις αρχές τις δεκαετίας του 1990 αναβαθμίστηκε στο ρόλο της Διευθύνων Συμβούλου των προϊόντων πληροφορικής στη Microsoft, μια θέση που κράτήσε μέχρι το 1996 όταν και αποφάσισε να αφήσει το πόστο της στην εταιρία ώστε να αφοσιωθεί στην οικογένεια της αλλά και στο φιλανθρωπικό της έργο.
Η Γκέιτς υπήρξε μέλος του διοικητικού συμβουλίου του Πανεπιστημίου του Ντιουκ από το 1996 έως το 2003. Κατέχει επίσης θέση στο διοικητικό συμβούλιο της Washington Post από το 2004. Το 2000 συνίδρυσε το ίδρυμα Bill & Melinda Gates με τον συζυγό της Μπίλ Γκέιτς. Αρχικά επιδίωξε να «δρα στα μετόπισθεν» όσον αφορά στη λειτουργία του ιδρύματος καθώς ήθελε να εξασφαλίσει μια ιδιωτικότητα στην προσωπική ζωή των ανήλικων παιδιών της. Στην συνέχεια όμως και αφότου το νεότερο από τα παιδιά της μπήκε στον παιδικό σταθμό αποφάσισε ότι είχε πλέον την δυνατότητα να αφιερώνει όλο και περισσότερο χρόνο στην διοίκηση του ιδρύματος.
Το 2015 η Μελίντα ίδρυσε την ανεξάρτητη εταιρία Pivotal Ventures της οποίας ο κύριος στόχος είναι η εύρεση, στήριξη και εφαρμογή καινοτόμων λύσεων για καθημερινά προβλήματα που αντιμετωπίζουν γυναίκες και οι οικογένειες τους στην Αμερική.
Το 2019 η Μελίντα έγραψε το πρώτο της βιβλίο με τίτλο The Moment of Lift: How Empowering Women Changes the World. Σε αυτό το βιβλίο η Μελίντα χρησιμοποιεί τις προσωπικές ιστορίες των γυναικών που γνώρισε στα φιλανθρωπικά ταξίδια της ανά τον κόσμο ώστε να αναδείξει ζητήματα όπως ο γάμος ανηλίκων, η ανισότητα μεταξύ των δύο φύλων και η μειωμένη πρόσβαση σε αντισυλληπτικές μεθόδους. Επίσης μοιράζεται την δική της προσωπική ιστορία και τον δρόμο που έπρεπε να διανύσει μέσα στο γάμο της ώστε να επιτύχει μια σχέση ισότητας με το σύζυγό της.
Προσωπική ζωή
Στις 4 Μαϊου 2021 ανακοινώσαν μέσω Twitter ότι χωρίζουν μετά από 27 χρόνια γάμου με τον Bill Gates.
Βραβεία και Διεθνής Αναγνώριση
Το 2002, η Μελίντα και ο Μπιλ Γκέιτς έλαβαν το βραβείο για τη μεγαλύτερη δημόσια υπηρεσία που ωφελεί τους μειονεκτούντες, ένα βραβείο που δίνεται κάθε χρόνο από τα Βραβεία Jefferson.
Το 2005 η Γκέιτς ανακηρύχθηκε πρόσωπο της χρονιάς (Person of the Year 2005) από το περιοδικό Times μαζί με τον σύζυγό της Μπιλ. Μοιράστηκαν την πρώτη θέση με τον τραγουδιστή του συγκροτήματος U2 Μπόνο.
Το 2006 η Γκέιτς τιμήθηκε για την προσφορά της στην προσπάθεια βελτίωσης της ζωής πολλών παιδιών τόσο στην Αμερική όσο και παγκοσμίως από το Παιδιατρικό Νοσοκομείο του Σιάτλ το οποίο έδωσε σε μία από τις πτέρυγές του το όνομα της (Melinda French Gates Ambulatory Care building).
Το 2007 παρέλαβε μαζί με τον σύζυγό της, Μπιλ, τιμητικό διδακτορικό τίτλο από το πανεπιστήμιο Καρολίνσκα της Στοκχόλμης ως επιβράβευση για την υποστήριξη επιστημονικών πρότζεκτ στον τομέα της παγκόσμιας υγείας μέσω του ιδρύματος τους.
Η Γκέιτς έχει βρεθεί πολλές φορές στη λίστα με τις πιο ισχυρές γυναίκες του κόσμου του περιοδικού Forbes. Έχει καταλάβει τη θέση νούμερο 3 το 2013, 2014, 2015 και 2017, τη θέση νούμερο 4 το 2012 και το 2016 και τη θέση νούμερο 6 το 2011, το 2018 και το 2019.
Το 2017, ο Πρόεδρος François Hollande απένειμε στην Γκέιτς και τον σύζυγό της το υψηλότερο εθνικό βραβείο της Γαλλίας, το παράσημο της Λεγεώνας της Τιμής, στο Παρίσι για τις φιλανθρωπικές τους προσπάθειες.
Λίμνη Τσαγκάν
Εξωτερικοί σύνδεσμοι
Τσαγκαν
Άλμπα (Ιταλία)
Η Άλμπα (ιταλικά: Alba) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Βάσκο ντα Γκάμα (Κέιπ Τάουν)
Η Βάσκο ντα Γκάμα (πορτογαλικά: Vasco da Gama) ήταν ποδοσφαιρικός σύλλογος στο προάστιο Πάροου της πόλης του Κέιπ Τάουν στη Νότια Αφρική. Προερχόμενος από τις χαμηλότερες τάξεις, ο σύλλογος είχε τις ρίζες του στην τοπική πορτογαλική νοτιοαφρικανική κοινότητα και υιοθέτησε την ονομασία και τα χρώματα της ομάδας από το βραζιλιάνικο σύλλογο Βάσκο ντα Γκάμα. Το 2016, ο σύλλογος διαλύθηκε όταν η αδειοδότηση μεταφέρθηκε στο Στελενμπός ως Στελενμπός ΦΚ.
Έδρα
Φυσική έδρα της ομάδας αποτελούσε το Πάροου Παρκ, χωρητικότητας 3.000 θεατών.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1980 Κατηγορία:Ποδοσφαιρικές ομάδες Νοτίου Αφρικής Κατηγορία:Ιδρύσεις ποδοσφαιρικών ομάδων το 1980
Όττο Γκρος
Ο Όττο Χανς Άντολφ Γκρος (17 Μαρτίου 1877 – 13 Φεβρουαρίου 1920) ήταν Αυστριακός ψυχαναλυτής. Πρώιμος μαθητής του Σίγκμουντ Φρόυντ, έγινε αναρχικός και εντάχθηκε στην ουτοπική κοινότητα Ασκόνα.
Ο πατέρας του Χανς Γκρος ήταν δικαστής, που έγινε πρωτοπόρος εγκληματολόγος. Ο Όττο αρχικά συνεργάστηκε μαζί του και στη συνέχεια στράφηκε ενάντια στις ντετερμινιστικές ιδέες του για τον χαρακτήρα.
Υπέρμαχος μιας πρώιμης μορφής αντιψυχιατρικής και σεξουαλικής απελευθέρωσης, ανέπτυξε επίσης μια αναρχική μορφή ψυχολογίας του βάθους (η οποία απέρριψε την εκπολιτιστική αναγκαιότητα της ψυχολογικής καταστολής, που πρότεινε ο Φρόυντ). Υιοθέτησε μια τροποποιημένη μορφή των πρωτοφεμινιστικών και νεοπαγανιστικών θεωριών του Γιόχαν Γιάκομπ Μπαχόφεν με την οποία προσπάθησε να επαναφέρει τον πολιτισμό σε μια «χρυσή εποχή» της μη ιεραρχίας. Ο Γκρος εξοστρακίστηκε από το ευρύτερο ψυχαναλυτικό κίνημα και δεν συμπεριλήφθηκε στις ιστορίες των ψυχαναλυτικών και ψυχιατρικών ιδρυμάτων. Πέθανε στη φτώχεια.
Επηρεασμένος πολύ από τη φιλοσοφία του Μαξ Στίρνερ και του Φρίντριχ Νίτσε και τις πολιτικές θεωρίες του Πιοτρ Κροπότκιν, επηρέασε με τη σειρά του τον Ν.Χ. Λώρενς (μέσω της σχέσης του Γκρος με τη Φρίντα φον Ριχτόφεν), τον Φραντς Κάφκα και άλλους καλλιτέχνες, συμπεριλαμβανομένου του Φραντς Γιούνγκ και άλλων ιδρυτών Ντανταϊσμού του Βερολίνου. Η επιρροή του στην ψυχολογία ήταν πιο περιορισμένη. Ο Καρλ Γιούνγκ ισχυρίστηκε ότι ολόκληρη η κοσμοθεωρία του άλλαξε, όταν προσπάθησε να αναλύσει τον Γκρος και εν μέρει αντέστρεψε τα επιχειρήματα εναντίον του.
Εθίστηκε στα ναρκωτικά στη Νότια Αμερική όπου υπηρέτησε ως ιατρός του ναυτικού. Νοσηλεύτηκε πολλές φορές λόγω εθισμού στα ναρκωτικά, και μερικές φορές ο πατέρας του ανέλαβε την κηδεμονία του στη διάρκεια της ζωής του. Ως χρήστης ναρκωτικών της Βοημίας από νεαρή ηλικία, καθώς και υπέρμαχος της ελεύθερης αγάπης, μερικές φορές θεωρείται ως ο ιδρυτής της αντικουλτούρας του 20ού αιώνα.
Συμβολή στην ψυχολογία βάθους
Ο Καρλ Γιούνγκ απέδωσε στον Γκρος ότι περιέγραψε δύο γενικούς τύπους – «κατωτερότητα με ρηχή συνείδηση» και «κατωτερότητα με συσπασμένη συνείδηση» – που μοιάζουν πολύ με αυτό που ο Γιούνγκ περιέγραψε ως τύπους εξωστρεφούς συναισθήματος και εσωστρεφούς σκέψης μια δεκαετία αργότερα. Παρά το γεγονός ότι είχε προβλήματα με τις θεωρητικές παραδοχές του Γκρος για μια δευτερεύουσα κυτταρική λειτουργία και την «ατομική» φύση του πάθους ενός ατόμου, ο Γιούνγκ απέδωσε στον Γκρος σημαντικές προόδους στην τυπολογική και ψυχολογική θεωρία.
Στο έργο του 1913 Συμβολή στη Μελέτη Ψυχολογικών Τύπων, ο Γιούνγκ αφιέρωσε μια παράγραφο στις συνεισφορές του Όττο Γκρος."Η σχέση που δημιούργησε ο [Γκρος] μεταξύ της μανιοκαταθλιπτικής παραφροσύνης και του τύπου με ρηχή συνείδηση δείχνει ότι έχουμε να κάνουμε με εξωστρέφεια, ενώ η σχέση μεταξύ της ψυχολογίας του παρανοϊκού και του τύπου με μια συσπασμένη συνείδηση υποδηλώνει την ταυτότητα με την εσωστρέφεια (Jung, [1921] 1971: παρ. 879)."Στο μνημειώδες έργο του Γιούνγκ Ψυχολογικοί Τύποι, όλο το κεφάλαιο VI, Το Πρόβλημα των Τύπων στην Ψυχοπαθολογία, αναλύει και συμφιλιώνει τη θεωρία του Γκρος όπως εκφράζεται στα έργα Η δευτερογενής λειτουργία του εγκεφάλου (Die zerebrale Sekundärfunktion) (1902) και Περί ψυχοπαθητικής κατωτερότητας (Über psychopathische Minderwertigkeit) (1903)."Ο Γκρος αξίζει την πλήρη αξιοπιστία, επειδή ήταν ο πρώτος που δημιούργησε μια απλή και συνεπή υπόθεση, για να εξηγήσει αυτόν τον [εξωστρεφή] τύπο (Jung, [1921] 1971: παρ. 466)."
Στη μυθοπλασία
Ο Όττο Γκρος, τον οποίο υποδύεται ο Βενσάν Κασέλ, είναι ένας από τους χαρακτήρες της ταινίας Μία Επικίνδυνη Μέθοδος του 2011, η οποία επικεντρώθηκε στις σχέσεις μεταξύ Γιούνγκ, Σαμπίνα Σπιλρέιν και Φρόυντ. Όπως απεικονίζεται στην ταινία, ο Γκρος επηρέασε σημαντικά τις θεωρίες του Γιούνγκ καθώς και την ιδιωτική ζωή του Γιούνγκ, βοηθώντας τον Γιούνγκ να αποβάλει τις αναστολές του και να ξεκινήσει μια εξωσυζυγική σχέση με την Σπιλρέιν, την ασθενή του Γιούνγκ που έγινε συνάδελφός του και μία από τις πρώτες γυναίκες ψυχαναλύτριες.
Θάνατος
Ο Γκρος πέθανε από πνευμονία, πιθανώς σχετιζόμενη με τον εθισμό στα ναρκωτικά, στο Βερολίνο στις 13 Φεβρουαρίου 1920, αφού βρέθηκε στο δρόμο, σχεδόν πεινασμένος και παγωμένος.
Εξωτερικοί σύνδεσμοι
Κατηγορία:Αυστριακοί επιστήμονες
Ζωολογικός κήπος της Καραγκάντα
Ο κρατικός Ζωολογικός κήπος της Καραγκάντα (Қарағанды хайуантар бағы, Карагандинский зоопарк) βρίσκεται στο Καζακστάν. Ο ζωολογικός κήπος της Καραγκάντα καλύπτει έκταση 107.5 στρεμμάτων, και είναι ένας από τους μεγαλύτερους και παλαιότερους ζωολογικούς κήπους στην Δημοκρατία του Καζακστάν.
Ο ζωολογικός κήπος της Καραγκάντα ήταν κυρίως γνωστός ως το σπίτι του ελέφαντα Μπατύρ μέχρι τον θάνατό του το 1993.
Εξωτερικοί σύνδεσμοι
Κατηγορία:Ζωολογικοί κήποι του Καζακστάν
Αλμπαρέττο ντελλα Τόρρε
Το Αλμπαρέττο ντελλα Τόρρε (ιταλικά: Albaretto della Torre) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Άλτο (Ιταλία)
Το Άλτο (ιταλικά: Alto) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Μικροκλεισούρα Δράμας
Το Μικροκλεισούρα είναι ημιορεινό χωριό Ανατολικής Μακεδονίας στην Περιφερειακή Ενότητα Δράμας σε υψόμετρο 440 μέτρα, το οποίο βρίσκεται προς τα σύνορα της Ελλάδας με τη Βουλγαρία και δυτικά του ποταμού Νέστου. Απέχει 48 χλμ. Β.-ΒΑ. από τη Δράμα και 24 χλμ. Α.-ΒΑ. από το Κάτω Νευροκόπι (έδρα του δήμου). Αναφέρεται, μετά την απελευθέρωση, με την παλιά ονομασία Λακάβιτσα το 1919 στο ΦΕΚ 251Α - 20/11/1919 να προσαρτάται στην τότε κοινότητα Τσερεσόβου (Παγονερίου). Το 1927 με το ΦΕΚ 76Α - 02/05/1927 μετονομάστηκε σε Μικροκλεισούρα. Σύμφωνα με το Σχέδιο Καλλικράτης μαζί με το Πέρασμα αποτελούν την τοπική κοινότητα Μικροκλεισούρας που υπάγεται στο Δήμου Κάτω Νευροκοπίου και σύμφωνα με την απογραφή 2011 ως κοινότητα έχει πληθυσμό 137 κατοίκους, ενώ ως οικισμός 111.
Παραπομπές
Κατηγορία:Χωριά του νομού Δράμας Κατηγορία:Δήμος Κάτω Νευροκοπίου
Sabbat
Οι Sabbat ήταν βρετανικό thrash metal συγκρότημα, το οποίο δημιουργήθηκε στο Νότιγχαμ της Αγγλίας το 1985 και μέχρι το 1991 κυκλοφόρησε τρία άλμπουμ, πριν διαλυθεί. Επανενώθηκε το 2006, όντας ενεργό για οκτώ χρόνια, χωρίς να κυκλοφορήσει νέο υλικό.
Τα πρώτα χρόνια
Το συγκρότημα σχηματίστηκε το 1985 από τον τραγουδιστή Μάρτιν Γουοκίερ και τον μπασίστα Φρέιζερ Κρασκ, με την ονομασία Hydra. Ο κιθαρίστας Άντι Σνιπ έγινε μέλος των Hydra, όπως και ο ντράμερ Σάιμον Νέγκους, πριν μετονομαστούν σε Sabbat. Από τις πρώτες τους ηχογραφήσεις προήλθε το ντέμο "Magick in Theory and Practice", ενώ επανήλθαν με το "Fragments of a Faith Forgotten" τον Μάιο του 1986. Μετά το ντέμο "Stranger Than Fiction" του 1987, υπέγραψαν στη Noise Records, ενώ στα τέλη της χρονιάς κυκλοφόρησαν το σινγκλ "Blood for the Blood God" για το περιοδικό White Dwarf.
Τον Σεπτέμβριο του 1987, ηχογράφησαν στο Horus Sound Studio του Ανόβερου το πρώτο τους άλμπουμ με τίτλο "History of a Time to Come", του οποίου η κυκλοφορία πραγματοποιήθηκε στις 20 Απριλίου 1988. Ακολούθησε το "Dreamweaver" τον Μάιο του 1989, το οποίο ήταν concept άλμπουμ βασισμένο στο βιβλίο "The Way of Wyrd: Tales of an Anglo-Saxon Sorcerer" του ψυχολόγου Μπράιαν Μπέιτς.
Το 1989, έγινε μέλος του συγκροτήματος ο κιθαρίστας Σάιμον Τζόουνς, δίνοντας μεγαλύτερο βάθος στον ήχο τους, αλλά οικονομικά θέματα δημιούργησαν προβλήματα στις σχέσεις των μελών των Sabbat. Κατά την διάρκεια της περιοδείας για το "Dreamweaver", αποχώρησε από το συγκρότημα ο Τζόουνς, δίνοντας την θέση του στον Νιλ Γουάτσον. Το 1990, έφυγε από το συγκρότημα ο Γουοκίερ, για να σχηματίσει τους Skyclad, ενώ μαζί του αποχώρησε και ο Κρασκ. Αντκαταστάτες τους ήταν ο τραγουδιστής Ρίτσι Ντέσμοντ και ο μπασίστας Γουέιν Μπανκς.
Επανένωση
Ο Γουοκίερ θέλησε να επανενώσει το συγκρότημα το 2001, αλλά ο Άντι Σνιπ δεν δέχτηκε, με αποτέλεσμα ο τραγουδιστής, μαζί με τους Τζόουνς και Κρασκ να περιοδεύουν για δύο χρόνια με την ονομασία Return to the Sabbat, με τον Τζέι Γκράχαμ να αναλαμβάνει τα τύμπανα.
Τελικά, το 2006, το συγκρότημα επανενώθηκε με τη σύνθεση που ηχογράφησε το "Dreamweaver", περιοδεύοντας στην Μεγάλη Βρετανία μαζί με τους Cradle of Filth. Συνέχισαν στο Keep It True festival τον Απρίλιο του 2007 και το Day of Darkness festival τρεις μήνες αργότερα, πριν ο Κρασκ αποχωρήσει, δίνοντας την θέση του στον Γκιζ Μπατ. Μέσα στην χρονιά, επανακυκλοφόρησαν τα δύο πρώτα άλμπουμ τους, ενώ από το 2010 διέκοψαν τις δραστηριότητες τους, ανακοινώνοντας την οριστική διάλυση τους το 2014.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αγγλικά thrash metal συγκροτήματα
Άντονι Αλμπανίζι
Ο Άντονι Νόρμαν Αλμπανίζι - (Anthony Norman Albanese) ( ή  ) (Ντάρλινγκχαρστ, Νέα Νότια Ουαλία, Αυστραλία: 2 Μαρτίου 1963) είναι Αυστραλός πολιτικός που υπηρετεί ως ο 31ος και σημερινός πρωθυπουργός της Αυστραλίας. Είναι ηγέτης του Εργατικού Κόμματος (ALP) από το 2019 και βουλευτής του Γκρέιντλερ από το 1996. Ο Αλμπανίζι είχε προηγουμένως διατελέσει 15ος αντιπρόεδρος της κυβέρνησης στη δεύτερη κυβέρνηση Ραντ το 2013. Κατείχε διάφορες υπουργικές θέσεις στις κυβερνήσεις του Κέβιν Ραντ και της Τζούλια Γκίλαρντ από το 2007 έως το 2013.
Γεννήθηκε από πατέρα Ιταλό και μητέρα Ιρλανδοαυστραλή που τον μεγάλωσε με αυτήν. Φοίτησε στο Κολέγιο του Καθεδρικού Ναού της Αγίας Μαρίας πριν πάει στο Πανεπιστήμιο του Σίδνεϊ για να σπουδάσει οικονομικά. Εντάχθηκε στο Εργατικό Κόμμα ως φοιτητής και πριν μπει στη Βουλή εργάστηκε ως στέλεχος του κόμματος και ερευνητής. Ο Αλμπανίζι εξελέγη στη Βουλή των Αντιπροσώπων στις εκλογές του 1996, κερδίζοντας την έδρα του Grayndler στη Νέα Νότια Ουαλία. Διορίστηκε για πρώτη φορά στη σκιώδη κυβέρνηση το 2001 από τον Simon Crean και συνέχισε να υπηρετεί σε διάφορους ρόλους, τελικά έγινε Αρχηγός της Αντιπολίτευσης στη Βουλή το 2006. Μετά τη νίκη των Εργατικών στις εκλογές του 2007, ο Αλμπανίζι διορίστηκε Αρχηγός του Σώματος και ανέλαβε επίσης Υπουργός Περιφερειακής Ανάπτυξης και Τοπικής Αυτοδιοίκησης και Υπουργός Υποδομών και Μεταφορών. Στις επακόλουθες ηγετικές εντάσεις μεταξύ του Κέβιν Ραντ και της Τζούλια Γκίλαρντ από το 2010 έως το 2013, ο Αλμπανίζι επέκρινε δημόσια τη συμπεριφορά και των δύο, καλώντας για ενότητα του κόμματος. Αφού υποστήριξε τον Ραντ στην τελική ψηφοφορία για την ηγεσία μεταξύ των δύο τον Ιούνιο του 2013, ο Αλμπανίζι εξελέγη αναπληρωτής αρχηγός του Εργατικού Κόμματος και ορκίστηκε αναπληρωτής πρωθυπουργός την επόμενη μέρα, θέση που κράτησε για λιγότερο από τρεις μήνες, καθώς οι Εργατικοί ηττήθηκαν στις εκλογές του 2013.
Αφού ο Ραντ παραιτήθηκε από την ηγεσία και αποσύρθηκε από την πολιτική, ο Αλμπανίζι τάχθηκε εναντίον του Μπιλ Σόρτεν στις επακόλουθες εκλογές για την ηγεσία, η πρώτη που συμπεριέλαβε μέλη του κόμματος εκτός από βουλευτές. Μετά την αιφνιδιαστική ήττα των Εργατικών στις εκλογές του 2019, ο Shorten παραιτήθηκε από ηγέτης, με τον Αλμπανίζι να γίνεται το μόνο πρόσωπο που ορίστηκε στις εκλογές για την ηγεσία για να τον αντικαταστήσει. Στη συνέχεια εξελέγη χωρίς αντίπαλο ως ηγέτης του Εργατικού Κόμματος, και έγινε ηγέτης της Αντιπολίτευσης.
Στις εκλογές του 2022, ο Αλμπανίζι οδήγησε το κόμμα του σε μια αποφασιστική νίκη ενάντια στον Φιλελεύθερο-Εθνικό Συνασπισμό του Σκοτ Μόρισον. Ο Αλμπανίζι είναι ο πρώτος Ιταλο-Αυστραλός που έγινε πρωθυπουργός, καθώς και ο πρώτος Αυστραλός πρωθυπουργός που έχει μη αγγλοκελτικό επώνυμο. Ορκίστηκε στις 23 Μαΐου 2022. Οι πρώτες ενέργειες του Αλμπανίζι ως πρωθυπουργού περιελάμβαναν την ενημέρωση των κλιματικών στόχων της Αυστραλίας σε μια προσπάθεια να επιτευχθεί ουδετερότητα άνθρακα έως το 2050 και η αύξηση του κατώτατου μισθού.
Παραπομπές
Κατηγορία:Πρωθυπουργοί της Αυστραλίας
Αρτζεντέρα
Η Αρτζεντέρα (ιταλικά: Argentera) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Τ. Ρ. Ναρασίμχαν
Ο Τσακραβάρτι Ρατζαγκοπαλατσάρι Ναρασίμχαν (1909-1989) ήταν Ινδός πολιτικός, αγωνιστής για την ελευθερία και μέλος του Ινδικού Κοινοβουλίου από το 1952 έως το 1962. Ήταν γιος του Ινδού πολιτικού Τσακραβάρτι Ρατζαγκοπαλατσάρι.
Πολιτική μετά την ανεξαρτησία
Το 1951, ο Ναρασίμχαν συμμετείχε στις εκλογές της Λοκ Σαμπχά από την εκλογική περιφέρεια Κρισναγκίρι και εξελέγη με διαφορά 6.194 ψήφους από τον πλησιέστερο ανταγωνιστή, τον Σ. Ντοραϊσάμι Γκουντέρ. επανεξελέγη στη Λοκ Σαμπχά το 1957 με στενό περιθώριο 367 ψήφων από τον πλησιέστερο ανταγωνιστή Γ. Δ. Ναϊντού και υπηρέτησε μέχρι το 1962, όταν έχασε την θέση του υπέρ του Κ. Ρατζαράμ του Ντραβίντα Μουνέτρα Καζαγκάμ. Έμεινε στον Ινδικό Εθνικό Κογκρέσο, ακόμη και όταν ο πατέρας του είχε εγκαταλείψει το κόμμα και είχε συμμαχήσει με τους αντιπάλους παραιτώντας από το Ινδικό Εθνικό Κογκρέσο και μπαίνοντας στο κόμμα Σουατάντρα μόνο στη δεκαετία του 1960.
Το 1970, ο Ναρασίμχαν εξελέγη στην Εταιρεία του Μαντράς και υπηρέτησε μέχρι το 1975. Ήταν, επίσης, ο αρχηγός του κόμματος Σουατάντρα της εταιρείας.
Ο Ναρασίμχαν, επίσης, υπηρέτησε ως μέλος της Επιτροπής Απαγορεύσεων του Ταμίλ Ναντού.
Θάνατος
Ο Ναρασίμχαν πέθανε το 1989 σε ηλικία 80 ετών.
Οικογένεια
Ο Ναρασίμχαν δεν παντρεύτηκε ποτέ σε όλη του τη ζωή. Είναι ο μητρικός θείος των Ρατζμοχάν Γκάντι, Γκοπαλκρίσνα Γκάντι, Ραμτσάντρι Γκάντι και Τάρα (Μπατατσάρια).
Παραπομπές
Κατηγορία:Ινδοί πολιτικοί
Ανγκλέζια Βισκόντι
Η Ανγκλέζια, ιταλ. Anglesia Visconti (1377 - 1439) από τον Οίκο των Βισκόντι ήταν κόρη του κυβερνήτη του Μιλάνου και με τον γάμο της έγινε βασίλισσα της Κύπρου.
Βιογραφία
Ήταν η ένατη κόρη του Μπερναμπό κυβερνήτη του Μιλάνου και της Βεατρίκης-Ρεγκίνας ντελα Σκάλα, κόρης του Μαστίνο Β΄ κυρίου της Βερόνα.
Οι γονείς της είχαν 17 παιδιά. Παντρεύτηκε τον Ιανό της Κύπρου, ενώ η αδελφή της Βαλεντίνα παντρεύτηκε τον Πέτρο Β΄ της Κύπρου, εξάδελφο του Ιανού. Οι δύο αδελφές δεν έκαναν παιδιά. Ο Ιανός έκανε δεύτερο γάμο και απέκτησε διάδοχο.
Οικογένεια
Παντρεύτηκε το 1400 τον Ιανό των Πουατιέ-Λουζινιάν βασιλιά της Κύπρου και τιτουλάριο βασιλιά της Ιερουσαλήμ & της Αρμενίας. Δεν απέκτησαν απογόνους και ο γάμος ακυρώθηκε (διαζεύχθηκαν) περί το 1408.
Πηγές
Κατηγορία:Οίκος των Βισκόντι
Μπλαιζ Ματουϊντί
Ο Μπλαιζ Ματουιντί (Blaise Matuidi, 9 Απριλίου 1987) είναι Γάλλος ποδοσφαιριστής ο οποίος αγωνίζεται ως μέσος για την Ίντερ Μαϊάμι και την εθνική ομάδα της Γαλλίας.
Ο Ματουιντί άρχισε να παίζει ποδόσφαιρο για ερασιτεχνικές ομάδες της περιοχής του Παρισιού. Το 1999 επιλέχθηκε για την ακαδημία Κλαιρφονταίν και έπειτα από την ομάδα Κρετέιγ, όπου έπαιζε για τρία χρόνια στην ακαδημία της. Το 2004 υπέγραψε συμβόλαιο με την Τρουά, οπότε και αγωνίστηκε για επαγγελματικά για τρεις σαιζόν πριν μεταγραφεί στην Σαιντ-Ετιέν. Με την Σαιντ-Ετιέν αγωνίστηκε για πρώτη σε διασυλλογικό επίπεδο στην Ευρώπη. Το 2009-10 επιλέγει να είναι αρχηγός της ομάδας από τον προπονητή Αλαίν Περίν. Τον Ιούλιο του 2011 υπέγραψε τριετές συμβόλαιο με την Παρί-Σαιν-Ζερμαίν. Το 2017 αποκτήθηκε από τη Γιουβέντους για 20 εκατομμύρια ευρώ. Με τη Γιουβέντους κατέκτησε 3 πρωταθλήματα και ένα Κόπα Ιτάλια, αλλά δεν υπολογιζόταν για τη σαιζόν 2020-21. Το 2020, μετά τη λύση του συμβολαίου του, αποκτήθηκε από την Ίντερ Μαϊάμι.
Ο Ματουιντί έχει αγωνιστεί με τις νεανικές εθνικές ομάδες της Γαλλίας και η πρώτη συμμετοχή του με την ομάδα αντρών έγινε τον Σεπτέμβριο του 2010, στα προκριματικά για το Euro 2012. Από τότε έχει συμμετέχει με τη Γαλλία σε δύο ευρωπαϊκά και δύο παγκόσμια πρωταθλήματα, φτάνοντας στον τελικό του Euro 2016 και κερδίζοντας το παγκόσμιο κύπελλο το 2018. Έχει ξεπεράσει τις 80 συμμετοχές με την εθνική Γαλλίας αντρών.
Παραπομπές
Κατηγορία:Γάλλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές ΕΣ Τρουά ΑΚ Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Γιουβέντους Κατηγορία:Ποδοσφαιριστές Ίντερ Μαϊάμι Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ιππότες της Λεγεώνας της Τιμής Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Αργκουέλλο
Το Αργκουέλλο (ιταλικά: Arguello) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Αλφάβητο Αργυροκάστρου
μικρογραφία|350x350εσ|Αλφάβητο του Βέσο Μπέη Το αλφάβητο Αργυροκάστρου, επίσης γνωστή ως αλφάβητο Βέσο Μπέη, είναι ένα από τα αρχικά αλβανικά αλφάβητα του 19ου αιώνα. Παίρνει το όνομά του από την πόλη του Αργυροκάστρου στη Νότια Αλβανία, όπου καταγράφηκε για πρώτη φορά από το μελετητή Γιόχαν Γκέοργκ φον Χαν, επίσης από τον Βέσο Μπέη, πλούσιο ντόπιο μπέη από την διάσημη οικογένεια Αλιζότι που το παρείχε στον Χαν. Ο Χαν το δημοσίευσε στο 1854 στο "Albanesische Studien", στην Ιένα.
Ιστορία
Σύμφωνα με τον Χαν, το αλφάβητο που του έδωσε ο Βέσο Μπέη, χρησιμοποιήθηκε μακράν στους κύκλους της οικογένειας Αλιζότι.
Αλφάβητο
Το αλφάβητο, μάλλον αινιγματικό, περιέχει 22 γράμματα.
Παραπομπές
Κατηγορία:Συστήματα γραφής
Άγιος Ερμόλαος Κερύνειας
Ο Άγιος Ερμόλαος είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Ο Άγιος Ερμόλαος στα βόρεια συνορεύει με τον Σύσκληπο, στα βορειοανατολικά με το Πυλέρι, στα ανατολικά με τη Φώττα, στα νοτιοανατολικά με τον Γερόλακκο, στα νότια με τη Σκυλλούρα, στα δυτικά με τον Κοντεμένο και στα βορειοδυτικά με το Αγριδάκι.
Πληθυσμός
Η πλειοψηφία των κατοίκων του χωριού, έως το 1974, ήταν Ελληνοκύπριοι. Οι Τουρκοκύπριοι ήταν μερικές δεκάδες. Το 1960 στο χωριό έμεναν μόνο 20 Τουρκοκύπριοι. Λόγω των δικοινοτικών διαταραχών της περιόδου 1963-64, οι Τουρκοκύπριοι αυτοί μετακινήθηκαν στην Αγίρδα και στη Φώττα, όπου παρέμειναν έως το 1974 όταν και επέστρεψαν στον Άγιο Ερμόλαο.
Κατά την τουρκική εισβολή του 1974 όλοι οι Ελληνοκύπριοι κάτοικοι του χωριού διέφυγαν στο νότιο μέρος της Κύπρου. Στον Άγιο Ερμόλαο εγκαταστάθηκαν, εκτός από τους Τουρκοκύπριους κατοίκους τους που επέστρεψαν σε αυτόν, και Τουρκοκύπριοι πρόσφυγες από τη Δένεια, την Πάφο, την Αμαργέτη, τη Σουσκιού, τη Βρέτσια, τη Φάλια κ.ά.
Περαιτέρω ανάγνωση
Κατηγορία:Κοινότητες της Επαρχίας Κερύνειας
Μπανιάσκο
Το Μπανιάσκο (ιταλικά: Bagnasco) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Αρχοντικό Λακωνίας
Γεωγραφία
Το Αρχοντικό είναι πεδινός οικισμός στο δυτικοκεντρικό τμήμα του νομού Λακωνίας, στην περιοχή του Γυθείου. Βρίσκεται στις νοτιοανατολικές υπώρειες του Ταϋγέτου και στη δυτική όχθη του ποταμού Σμήνου (Πλατύ), πάνω στην επαρχιακή οδό Αιγιών-Αγίου Νικολάου (Ε 961) και σε μέσο σταθμικό υψόμετρο 100. Απέχει 37 χλμ. περίπου Ν. ΝΔ. της Σπάρτης.
Τοπική κοινότητα
Η τοπική κοινότητα Αρχοντικού είναι χαρακτηρισμένη ως αγροτικός πεδινός οικισμός, με έκταση 3,717 χμ² (2011). Περιλαμβάνει και τον οικισμό Σίνα.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Μελιτίνης του νομού Λακωνίας. Το 1912 ορίστηκε έδρα της ομώνυμης κοινότητας. Το 1996 προσαρτήθηκε στον δήμο Αγίου Νικολάου. Με το ΦΕΚ 244Α – 04/12/1997 αποσπάστηκε από τον δήμο Αγίου Νικολάου και προσαρτήθηκε στον δήμο Σμύνους. Με το ΦΕΚ 87Α – 07/06/2010 αποσπάστηκε από τον δήμο Σμύνους και προσαρτήθηκε στον δήμο Ανατολικής Μάνης.
Ιστορικά στοιχεία
Πιθανόν, ο οιισμός πήρε το όνομά του από το αρχοντικό των «Γρηγοράκηδων», καθώς και από ένα πυργόσπιτο, το οποίο υπάρχει έως και σήμερα. Ανήκει στα Μανιάτικα Μπαρδουνοχώρια και είναι αμφιθεατρικά κτισμένο σε ελαιόφυτη πλαγιά. Ιστορικά, απαντά σε διάφορα Βενετικά τεκμήρια του 1703-1705 ως villa Arcondico και Arcondico. Επίσης, αναφέρεται και στο ποίημα του Νικήτα Νιφάκη το 1790 ως Αρχοντικόν.
Εξωτερικοί σύνδεσμοι
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Σαμπρίνα Γκολές
Η Σαμπρίνα Γκολές (λατινικό αλφάβητο: Sabrina Goleš) γεννημένη στο Στάρι Μικανόβτσκι της Γιουγκοσλαβίας στις 3 Ιουνίου 1965 είναι πρώην Γιουγκοσλάβα, σήμερα πολιγραφημένη Κροάτισα, αθλήτρια της αντισφαίρισης.
Το 1983 ήταν στην τρίτη θέση στην παγκόσμια κατάταξη γυναικών (κέρδισε το "Ρόλεξ πορτ" στην Ουάσιγκτον, ήταν στους ημιτελικούς του Ρολάν Γκαρός και του Αμερικανικού όπεν). Αγωνίστηκε για τη Γιουγκοσλαβία στους Ολυμπιακούς του Λος Άντζελες του 1984 όπου στο απλό έχασε στον τελικό από τη Στέφι Γκραφ με 6-1, 3-6, 4-6 Την ίδια χρονιά έφτασε στους ημιτελικούς του Φεντ Καπ με τη γιουγκοσλαβική ομάδα, χάνοντας από την Τσεχοσλοβακία.
Το 1987 κέρδισε το τουρνουά WTA στο Παρίσι ενώ στην Πανεπιστημιάδα του Ζάγκρεμπ ήταν τρίτη στο απλό και δεύτερη στο διπλό. Αγωνίστηκε επίσης στους Ολυμπιακούς Αγώνες του 1988 στη Σεούλ όπου νίκησε την Αράντσα Σάντσεθ Βικάριο. Η Γκόλες ήταν η αρχηγός της ομάδας της Γιουγκοσλαβίας στο Φεντ Καπ και αργότερα έγινε προπονήτρια της ομάδας Φεντ καπ της Κροατίας μεταξύ 1992 και 1994.
Είναι ανάμεσα στις έξι καλύτερες παίκτριες όλων των εποχών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως τη διάλυση της.
Παραπομπές
Κατηγορία:Γιουγκοσλάβες αθλήτριες της αντισφαίρισης Κατηγορία:Κροάτισες αθλήτριες της αντισφαίρισης Κατηγορία:Γιουγκοσλάβοι ολυμπιονίκες